Richmond Bridge

Richmond Bridge je cestný oblúkový most v londýnskej časti Richmond premosťujúci rieku Temža. Je najstarším dodnes existujúcim mostom na Temži v oblasti Veľkého Londýna. Na mieste dnešného mosta bola prevádzkovaná kompa, ktorá existovala už od Normanských čias. V roku 1772 navrhol vtedajší majiteľ kompy William Windham nahradenie kompy za drevený most; obyvatelia Richmondu boli proti stavbe dreveného mosta a preto bol rozhodnuté postaviť kamenný most. Architektmi mosta boli James Paine a Kenton Couse a jeho výstavba bola započatá 23. augusta 1774. Most bol otvorený pre peších v septembri 1776 a pre cestnú premávku 12. januára 1777, ale jeho výstavba bola ukončená v decembri 1777. Celková dĺžka mosta je 91 m a jeho pôvodná šírka bola 7,54 m. Hlavné rozpätie má dĺžku 18 m. Do 25. marca 1859 bolo na moste vyberané mýto. V roku 1934 bol most rozšírený o 3,4 m a v rokoch 1937 – 1939 bol rozšírený na dnešných 11 m. Referencie Iné projekty Commons ponúka multimediálne súbory na tému Richmond Bridge Externé odkazy Richmond Bridge v databáze Structurae